I Kina povod za politički obračun
U mnogim političkim trkama, uoči kongresnih izbora u SAD, rivali optužuju jedni druga za saradnju sa Kinom
U političkim oglasima širom zemlje, demokrate isto kao i republikanci napadaju svoje suparnike za navodno pomaganje Kini, kritikujući ih da podržavaju slobodnu trgovinu sa tom zemljom i zalažu se za smanjenje poreze kompanijama koje u njoj posluju. Temperatura se povećava uoči kongresnih izbora 2. novembra koji su sve bliži. Ankete pokazuju da glavna preokupacija birača ove godine nisu ratovi u inostranstvu, nego loša ekonomija i nezaposlenost kod kuće. Ivan Trejsi prati političko oglašavanje za nestranačku Organizaciju za analizu kampanjskih medija. Demokrata iz Ohaja, Zak Spejs, tvrdi da to što njegov suparnik generalno podržava slobodnu trgovinu znači slanje radnih mesta u Kinu. Niz analitičara i ekonomista se saglašava da su tvrdnje u mnogim od ovih oglasa, u najmanju ruku, preterane. Den Grisvold, iz Instituta „Kejto“, kaže da je globalizacija pristigla i da će se nastaviti i da Amerikanci, uključujući političare, treba to da prihvate. Grisvold i drugi kažu da to znači biti pošten prema američkim biračima i radnicima. Oni tvrde da jednostavniji industrijski poslovi koji su prebačeni u Kinu, verovatno neće da se vrate. Ali su činjenice, kažu Trejsi i drugi analitičari, ispisane veoma sitnim slovima. Najkraće rečeno, američki birač treba da pronađe šta je tačno, a šta je zaista preterano. U predstojećim danima, posao za birače je več urađen. To su stotine oglasa koji se sada emituju, u kojima se Kina predstavlja kao negativni junak.